༡༠༽བྱེས་ལ་ཡོད་པའི་མདོ་སྨད་པ་ཚོའི་ནང་ཁུལ་མཐུན་ལམ་དང་གང་ཅིའི་ཐད་ནས་དེང་སང་ཤིན་ཏུ་ཡག་པོ་འདུགམ་འོངས་པར་ཡིན་ན་ཡང་མཐུན་ལམ་གྱི་ཐོག་ལ་གནས་དགོས་པ་གལ་ཆེན་པོ་རེད།དེང་སང་མི་ཐོག་རྙིང་པ་རྫོགས་ནས་མང་ཆེ་བ་མི་ཐོག་གསར་པར་ཆགས་ཡོད།དཔེར་ན།དེ་རིང་འདིར་འཛོམས་པའི་བརྒྱ་ཆ་མང་ཆེ་བ་མི་ཐོག་གསར་པ་མ་གཏོགས་རྙིང་པ་ཕལ་ཆེར་མཐོང་རྒྱུ་མི་འདུགམི་ཐོག་གསར་པའི་སྐབས་མི་ཐོག་རྙིང་པའི་བསམ་ཚུལ་དྲི་མ་ཅན་དང་ཕྱོགས་འཐེན་ཅན་གྱི་བསམ་བློ་དང་བྱ་སྤྱོད་རིགས་ཁུར་མི་ཡོང་རྒྱུ་འདི་གལ་ཆེན་པོ་རེད།དེང་སང་མཚམས་རེར་སྐད་ཆ་བཤད་པའི་སྐབས་དང་རྩོམ་ཡིག་འབྲི་བའི་སྐབས་གང་དུ་ཡིན་ན་ཡང་མི་དགོས་པའི་སྔ་མོའི་ཕྱོགས་འཐེན་གྱི་བསམ་ཚུལ་ངན་པ་དེ་ཕྲན་བུ་རེ་ཡོང་གི་ཡོད་པའི་མཐོང་ཚུལ་བྱུང༌།བསམ་ཚུལ་རྙིང་པ་འདི་རིགས་ཆུང་ཚགས་ཤིག་ཡིན་ན་ཡང་ང་ཚོ་ལ་གཏན་ནས་དགོས་མཁོ་ཡོད་པ་ཞིག་མ་རེད་ལ།འདིས་ང་ཚོ་སྤྱི་སྒེར་ཀུན་ལ་ཕན་ཐོགས་གཏན་ནས་ཡོད་པ་མ་རེད།ང་ཚོ་ྋརྒྱལ་བ་རིན་པོ་ཆེའི་ཞབས་འོག་ཏུ་ཡོད་པ་རྣམས་ཀྱིས་དམིགས་བསལ་འགན་འཁྱེར་ནས་ནང་ཁུལ་གྱི་མཐུན་ལམ་གྱི་ཐོག་ཤུགས་རྒྱག་དགོས་པ་འདི་གལ་ཆེན་པོ་འདུག་ཅེས་ཞུ་འདོད་བྱུང༌།